![C:\Users\perakaki\AppData\Local\Microsoft\Windows\Temporary Internet Files\Content.IE5\AEQWL3ZX\MC900196562[1].wmf]()

**ΠΡΟΤΡΕΠΤΙΚΟΣ ΛΟΓΟΣ**

**Κανονισμοί**

Ορισμός: Πρόκειται για ένα προσχεδιασμένο προφορικό λόγο. Ο ομιλητής προσπαθεί να πείσει και όχι απλώς να ενημερώσει το κοινό για τη θέση-άποψη που υποστηρίζει και ταυτόχρονα να προτρέψει σε προβληματισμό και ενδεχόμενη δράση. Ο λόγος πρέπει να έχει πειστικότητα, αλληλουχία και ζωντάνια, εκφωνείται και δε διαβάζεται, άρα ο στόχος του λόγου είναι η προτροπή του κοινού προς την αποδοχή ή απόρριψη μιας θέσης.

Υλικό: Κάθε χρονιά τα θέματα του αγωνίσματος του Προτρεπτικού Λόγου θα αντλούνται από συγκεκριμένους θεματικούς κύκλους, οι οποίοι θα ανακοινώνονται με την έναρξη του σχολικού έτους. Τα θέματα αντλούνται με κλήρωση από τράπεζα είκοσι (20) θεμάτων. Κάθε σχολείο καλείται να υποβάλει τρία (3) θέματα μία (1) εβδομάδα πριν από την έναρξη των Αγώνων. Την ευθύνη ωστόσο για την τελική επιλογή και διατύπωση των είκοσι (20) θεμάτων, στα οποία θα διαγωνιστούν οι μαθητές/-τριες την έχουν οι διοργανωτές των Αγώνων.

Διεξαγωγή: Οι μαθητές/-τριες που θα συμμετάσχουν στο αγώνισμα του Προτρεπτικού Λόγου θα διαγωνιστούν σε δύο προκριματικούς γύρους. Όσοι συγκεντρώσουν την υψηλότερη βαθμολογία θα αγωνιστούν στην τελική φάση.

Οι μαθητές/-τριες συγκεντρώνονται στο Tracy Hall πέντε (5) λεπτά πριν από την προγραμματισμένη έναρξη της προετοιμασίας του αγωνίσματος, αφού προηγουμένως έχουν δει σε ποια αίθουσα και με ποια σειρά θα διαγωνιστούν. Ανά δέκα (10) λεπτά δίνεται το θέμα, διαφορετικό σε κάθε γύρο, σε κάθε επόμενη σειρά διαγωνιζόμενων. Κάθε διαγωνιζόμενος/-η έχει τριάντα (30) λεπτά, για να επεξεργαστεί το θέμα που θα του δοθεί. Κατά τη διάρκεια της προετοιμασίας ο/η μαθητής/-τρια δεν μπορεί να χρησιμοποιήσει κανένα βοηθητικό έντυπο ή ηλεκτρονικό μέσο. Αφού παρέλθουν τα 30 λεπτά της προετοιμασίας κάθε ομιλητής εισέρχεται στην αίθουσα, υπό την καθοδήγηση μελών του Admin Staff.

Κατά τη διάρκεια της ομιλίας επιτρέπεται μόνο η χρήση των προσωπικών χειρόγραφων σημειώσεων που ο/η μαθητής/-τρια κράτησε στα 30 λεπτά της προετοιμασίας. Οι συμμετέχοντες συμβουλεύονται τις σημειώσεις τους (**δε διαβάζουν ό,τι έχουν καταγράψει στην προετοιμασία τους**)∙ έχουν το δικαίωμα να αποδεχτούν ή να απορρίψουν την άποψη που τους δίνεται για διαπραγμάτευση με τον πιο αποτελεσματικό τρόπο και να οργανώσουν το λόγο τους όπως ταιριάζει στη θέση που επέλεξαν να υποστηρίξουν. Επιτρέπεται στους μαθητές/-τριες να περιλάβουν στο λόγο τους ιστορικά γεγονότα, παραδείγματα, γνωμικά και ό,τι άλλο γνωρίζουν και μπορούν να χρησιμοποιήσουν τεκμηριωμένα σε ποσοστό που να μην υπερβαίνει το 10% της ομιλίας. Τα επιχειρήματά τους θα πρέπει να είναι ολοκληρωμένα και ορθά. **Ας μην ξεχνάμε πως ο λόγος είναι προτρεπτικός, άρα θα πρέπει να είναι φανερό το στοιχείο της προτροπής**.

Κανένας ομιλητής ή μέλος του ακροατηρίου δεν επιτρέπεται να βγει από την αίθουσα πριν ολοκληρωθεί ο γύρος.

Χρονική Διάρκεια: Ο χρόνος ομιλίας θα πρέπει να είναι από 4’ έως 5’ και 15’’, ειδάλλως η μέγιστη βαθμολογία θα είναι το 5. Την ευθύνη για την τήρηση των χρόνων έχουν οι χρονομέτρες.

![C:\Users\perakaki\AppData\Local\Microsoft\Windows\Temporary Internet Files\Content.IE5\AEQWL3ZX\MC900196562[1].wmf]()

**ΠΡΟΤΡΕΠΤΙΚΟΣ ΛΟΓΟΣ**

**Φύλλο Αξιολόγησης**

Γύρος: …… Κριτής: …………………………………………………………………………… Χρόνος: ………

Αριθμός διαγωνιζόμενου/-ης: ………………………………………………………………………………………………

Θέμα: ……………………………………………………………………………………………………………………………………

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1** | **2** | **3** | **4** | **4,5** | **5** | **5,5** | **6** | **6,5** | **7** |
|  |  |  |  |  |  |  |  |  |  |

ΤΑ ΣΧΟΛΙΑ ΘΑ ΠΡΕΠΕΙ ΝΑ ΑΝΤΑΝΑΚΛΟΥΝ ΤΟ ΒΑΘΜΟ

**1-3**: ανεπαρκής λόγος, με πολλές αδυναμίες. **4-4,5**: αξιοπρεπής παρουσία, με πολλά θετικά στοιχεία. **5-5,5**: καλός λόγος, αξιόλογη παρουσία με προοπτικές, όχι όμως στο επίπεδο του τελικού. **6-6,5**: πολύ καλός λόγος, αξίζει να διαγωνιστεί στον τελικό. **7**: ξεχωριστός, εξαιρετικός λόγος.

**Σημείωση:** Για λόγους πάνω από 5΄ και 15΄΄ ή κάτω από 4΄ η μέγιστη βαθμολογία που θα δοθεί είναι το 5.

1. Περιεχόμενο: (οριοθέτησε το θέμα με πρωτοτυπία; προσέγγιση του θέματος με έντονα προσωπικό χαρακτήρα, επαρκώς τεκμηριωμένα και λογικά επιχειρήματα;)

………………………………………………………………………………………………………………………………………………

………………………………………………………………………………………………………………………………………………

1. Δομή: (ενδιαφέρουσα εισαγωγή, λογική ακολουθία των σκέψεων με σαφείς μεταβάσεις, περιεκτικό συμπέρασμα)

………………………………………………………………………………………………………………………………………………

………………………………………………………………………………………………………………………………………………

1. Ύφος/Εκφορά Λόγου: (καθαρή άρθρωση, εκφραστική ποικιλία, πλούσιο λεξιλόγιο κατάλληλο για το θέμα, ζωντανός, άμεσος λόγος, ένταση φωνής, κατάλληλος επιτονισμός, επαφή με το ακροατήριο, κινήσεις και εκφράσεις προσώπου και σώματος. Προσοχή: η ανάγνωση του λόγου δεν επιτρέπει βαθμό πάνω από 4,5)

………………………………………………………………………………………………………………………………………………

………………………………………………………………………………………………………………………………………………

1. Διάρκεια: (ο χρόνος ομιλίας θα πρέπει να είναι από 4΄ έως 5΄ και 15΄΄, ειδάλλως η μέγιστη βαθμολογία θα είναι το 5.)

………………………………………………………………………………………………………………………………………………

………………………………………………………………………………………………………………………………………………